recursal/SuperWikiNEXT-32B huggingface dataset:
Ο **Γιώργος Δαδίτσος** (γενν. Αθήνα, 9 Μαρτίου 1953 - 20 Αυγούστου 2003, ύψος 1,81 μ.) ήταν έλληνας ποδοσφαιριστής, που αγωνίζονταν στη θέση του τερματοφύλακα.

Ξεκίνησε τον αθλητισμό σε πολύ μικρή ηλικία από το εφηβικό τμήμα της ΑΕΚ και το 1975 παραχωρήθηκε στην Παναχαϊκή, όπου έπαιξε μέχρι το 1977.

Επόμενοι σταθμοί στην καριέρα του ήταν ο Φωστήρας (1977-1978), ο Ολυμπιακός Νέων Λιοσίων (1979-1981) και το Αιγάλεω (1981-1983), με το οποίο κατέκτησε την άνοδο στην Α΄Εθνική κατηγορία, το καλοκαίρι του 1983.

Στη συνέχεια έπαιξε ένα χρονο στον Ατρόμητο Πειραιώς (1983-1984) και το καλοκαίρι του 1984 μεταγράφηκε στην Προοδευτική, με τη φανέλα της οποίας αγωνίστηκε τρεις χρονιές (1984-1987) όποτε και το καλοκαίρι του 1987 έμεινε ελεύθερος. Τον Νοέμβρη του ίδιου έτους μεταγράφηκε στον Ατρόμητο Αθηνών, όπου αγωνίστηκε 2 χρόνια (1987-1989), την πρώτη χρονιά (1987-1988) στην Γ΄ Εθνική κατακτώντας την άνοδο και την δεύτερη (1988-1989) στην Β΄ Εθνική, όποτε και το καλοκαίρι του 1989 έκλεισε την καριέρα του.

Με το τέλος της καριέρας του ασχολήθηκε με το ποδόσφαιρο και σαν παράγοντας (αντιπρόεδρος) και σαν γενικός αρχηγός στην ομάδα της Προοδευτικής, ενώ παράλληλα ήταν ιδιοκτήτης καταστημάτων αθλητικών ειδών. 

Στις 20 Αυγούστου του 2003, ημέρα Πέμπτη, απεβίωσε από οξύ πνευμονικό οίδημα, σε ηλικία μόλις 50 ετών.

Έκτοτε οι βετεράνοι της ΑΕΚ και της Προοδευτικής καθιέρωσαν φιλικό αγώνα μεταξύ τους, που διεξάγεται στο Γήπεδο Νίκαιας της Προοδευτικής, τιμώντας την μνήμη του Γιώργου Δαδίτσου.

Παραπομπές
----------

1. ↑  "Ο Δαδίτσος υπέγραψε στην Προοδευτική", εφ. Αθλητική Ηχώ, 8/7/1984, σελ. 5
2. ↑  εφ. Αθλητική Ηχώ, 1/7/1987, σελ. 3
3. ↑  "Το Περιστέρι απέκτησε τον γκολκιπερ Δαδίτσο", εφ. Αθλητική Ηχώ, 21/11/1987, σελ. 1
4. ↑  εφ. Αθλητική Ηχώ, 4/6/1989, σελ. 4
5. ↑  Προοδευτική: Ημέρα πένθους, contra.gr
6. ↑  Γιώργος Δαδίτσος, kitrinomavro.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Φύλλο "ΕΛΕΥΘΕΡΟΤΥΠΙΑΣ", της 22ας Αυγούστου 2003
* Φύλλο "ΤΑ ΝΕΑ", της 22ας Αυγούστου 2003
H **Λάουρα Μοντάλβο** (*αγγλικά : Laura Montalvo*), γεννημένη στις 29 Μαρτίου 1976, είναι πρώην Αργεντινή πρωταθλήτρια της αντισφαίρισης.

Η Μολντάβο κέρδισε οκτώ τίτλους του μονού της ITF και έφτασε στο Νο 191 στον κόσμο τον Ιούνιο του 1995. Έχει ρεκόρ για το μονό 143 νίκες και 76 ήττες και στο διπλό 266 νίκες και 152 ήττες.

Με συμπαίκτη τον Χούμπερ έφτασε στους προημιτελικούς του Γουίμπλεντον το 1998 και του Γαλλικού όπεν το 2000. Αγωνίστηκαν μαζί τακτικά σε τουρνουά γκραντ σλαμ αλά και σεμικρότρα για τα επόμενα δύο χρόνια. Επίσης συνεργάστηκε στο διπλό γυναικών με την Πάολα Σουάρες κερδίζοντας οκτώ τίτλους μαζί.

Στους Ολυμπιακούς Αγώνες του 2000 στο Σίδνεϊ, συμμετείχε στο διπλό με συμπαίκτρια την Πάολα Σουάρες όπου έχασαν στο δεύτερο γύρο. Στο Φεντ έχει συμμετάσχει με την Αργεντινή σε 6 διοργανώσεις από το 1997 έως το 2002 με ρεκόρ 11 νίκες και 7 ήττες.

Παραπομπές
----------

1. ↑  *WTA website*.
2. ↑  800191285. Ανακτήθηκε στις 27  Απριλίου 2022.
3. 1 2  «ITF Tennis - Laura Montalvo». *www.itftennis.com*. Ανακτήθηκε στις 17 Σεπτεμβρίου 2023.
4. ↑  «Laura Montalvo Stats». Αρχειοθετήθηκε από το πρωτότυπο στις 16 Ιουνίου 2018. Ανακτήθηκε στις 24 Νοεμβρίου 2017.
5. ↑  «Η Μπλντάβο στους Ολυμπιακούς αγώνες». Αρχειοθετήθηκε από το πρωτότυπο στις 26 Οκτωβρίου 2012. Ανακτήθηκε στις 24 Νοεμβρίου 2017.
6. ↑  «Fedcup - Laura Montalvo». *web.archive.org*. Αρχειοθετήθηκε από το πρωτότυπο στις 25 Σεπτεμβρίου 2016. Ανακτήθηκε στις 17 Σεπτεμβρίου 2023. CS1 maint: Unfit url (link)
Συντεταγμένες: 40°40′40.1″N 22°57′1.1″E﻿ / ﻿40.677806°N 22.950306°E﻿ / 40.677806; 22.950306

Το **Γήπεδο Μακεδονικού** είναι ποδοσφαιρικό γήπεδο στην Nέα Ευκαρπία της Θεσσαλονίκης και αποτελεί έδρα της ομάδας του Μακεδονικού. Διαθέτει κυκλικές κερκίδες, χωρητικότητας 8.100 καθήμενων θεατών.

Το γήπεδο άρχισε να κατασκευάζεται το 1967 σε ιδιόκτητο οικόπεδο και με χρήματα του συλλόγου, και ολοκληρώθηκε το 1969. Τα επίσημα εγκαίνια πραγματοποιήθηκαν στις 25 Μαρτίου 1969 από τον κ. Πύρρου τότε πρόεδρο του συλλόγου, παρουσία του Γ.Γ. Αθλητισμού Κωνσταντίνου Ασλανίδη ο οποίος επιχορήγησε τον σύλλογο με 1.000.000 δραχμές για την αποπεράτωση των συμπληρωματικών έργων. Στα εγκαίνια παρευρίσκονταν φίλαθλοι όλων των ομάδων της πόλης και όλοι οι σύλλογοι Α΄ και Β΄ Εθνικής και της ΕΠΣΜ. Ακολούθησε τουρνουά ποδοσφαίρου στο οποίο συμμετείχαν οι ομάδες του Άρη, Ηρακλή, Μακεδονικού και ΠΑΟΚ. Ο πρώτος αγώνας που έγινε ήταν αυτός μεταξύ του Άρη και ΠΑΟΚ ο οποίος έληξε ισόπαλος 0-0 με τον Άρη τελικά να κερδίζει τον ΠΑΟΚ με 4-1 στα πέναλτι. Το τουρνουά κέρδισε ο Ηρακλής κερδίζοντας στον τελικό τον Άρη 3-0 στα πέναλτι, κανονικός αγώνας 1-1.

Το γήπεδο χρησιμοποιήθηκε επίσης ως έδρα για μερικούς αγώνες από τον Άρη και τον Ηρακλή. Όταν στο Καυτανζόγλειο Στάδιο πραγματοποιούνταν εργασίες ανακαίνισης για τους Ολυμπιακούς Αγώνες του 2004 ο Ηρακλής το χρησιμοποίησε ως έδρα και για αυτό το 2002 το γήπεδο αναβαθμίστηκε σε πρότυπα Α' Εθνικής. 

Στις 5 Ιουνίου 1983, σημειώθηκε το ρεκόρ προσέλευσης θεατών στο γήπεδο, με 9.422 θεατές να παρακολουθούν έναν αγώνα μεταξύ Μακεδονικού και Ολυμπιακού Πειραιώς.

Στο χώρο έχουν διεξαχθεί επίσης συναυλίες από τους Ska-P, Scorpions και άλλους.

Παραπομπές
----------

1. 1 2 3  «Γήπεδο Νέας Ευκαρπίας ("Μακεδονικού")». *www.stadia.gr*. Ανακτήθηκε στις 29 Δεκεμβρίου 2019.
2. ↑  ΜΕ ΜΕΓΑΛΟΠΡΕΠΕΙΑΝ ΕΝΕΚΑΙΝΙΑΣΘΗ ΤΟ ΝΕΟΝ ΓΗΠΕΔΟΝ ΤΟΥ ΜΑΚΕΔΟΝΙΚΟΥ, εφημερίδα ΜΑΚΕΔΟΝΙΑ 26/3/1969, σελ. 9
3. ↑  «Ska-P live στη Θεσσαλονίκη 16.05.09 / Στάδιο Μακεδονικού». *Postwave.gr*. 18 Μαΐου 2009. Ανακτήθηκε στις 29 Δεκεμβρίου 2019.
4. ↑  «Οι Scorpions στο Γήπεδο Μακεδονικού». *Cityportal.gr*. 12 Μαρτίου 2010. Αρχειοθετήθηκε από το πρωτότυπο στις 29 Δεκεμβρίου 2019. Ανακτήθηκε στις 29 Δεκεμβρίου 2019.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Στάδια Super League 2 2023–24 |
| --- |
|  |
| Α’ Όμιλος | 
* AEL FC Arena
* Γήπεδο Καμπανιακού
* Γήπεδο Μακεδονικού
* Δημοτικό Στάδιο Καρδίτσας
* Δημοτικό Στάδιο Κοζάνης
* Δημοτικό Στάδιο Λιβαδειάς
* Δημοτικό Στάδιο Μυτιλήνης
* Δημοτικό Στάδιο Πολυκάστρου
* Καυτανζόγλειο Εθνικό Στάδιο
* Πανθεσσαλικό Στάδιο
* Προπονητικό Κέντρο Σπάτων
 |
|  |
| Β’ Όμιλος | 
* Δημοτικό Γήπεδο Αιγάλεω
* Δημοτικό Γήπεδο Αρχανών
* Δημοτικό Γήπεδο Λευκάδας
* Δημοτικό Γήπεδο Νεάπολης Νίκαιας
* Δημοτικό Γήπεδο Περιβολίων
* Δημοτικό Στάδιο Ηλιούπολης
* Δημοτικό Στάδιο Καλαμάτας
* Δημοτικό Στάδιο Καλλιθέας
* Δημοτικό Στάδιο Ρόδου
* Ολυμπιακό Στάδιο Αθηνών
* Προπονητικό Γήπεδο Ρέντη
* Στάδιο Παναχαϊκής
 |

 |
Η **Μπέτυ Μπάρτλετ Αμπατιέλου** (Νότια Ουαλία, Οκτώβριος 1917 - Πειραιάς, 16 Οκτωβρίου 2011), σύζυγος του στελέχους του ΚΚΕ Αντώνη Αμπατιέλου, ήταν ανταποκρίτρια της *Daily Worker* κατά την περίοδο του εμφυλίου και ενεργό στέλεχος του Συνδέσμου για τη Δημοκρατία στην Ελλάδα στο Λονδίνο. Συνελήφθη από την χούντα στην Ελλάδα το 1967 και εκδιώχθηκε στην Αγγλία ως Βρετανίδα υπήκοος. Επέστρεψε στην Ελλάδα μετά την μεταπολίτευση.

Το 1963 η Μπέτυ Αμπατιέλου έμεινε γνωστή ως η γυναίκα που σταμάτησε και διαμαρτυρήθηκε έντονα "εν μέση οδώ" στο Λονδίνο στο βασιλικό ζεύγος της Ελλάδας που επισκεπτόταν επίσημα τη Μεγάλη Βρετανία και κυρίως στην Φρειδερίκη, προσπαθώντας να της μεταφέρει υπόμνημα για την απελευθέρωση των πολιτικών κρατουμένων. Νωρίτερα, η Αμπατιέλου είχε ζητήσει ακρόαση από την Φρειδερίκη, όμως μέσω του υπασπιστή της το αίτημα απορρίφθηκε. Μετά το περιστατικό, ζήτησε ακρόαση από την Βασίλισσα Ελισάβετ, η οποία και την δέχτηκε.

Κατά την διάρκεια της εκδήλωσης διαμαρτυρίας στο πλευρό της Αμπατιέλου σε βάρος της Φρειδερίκης, είχε συλληφθεί ένας Κύπριος φοιτητής ο οποίος οδηγήθηκε στο αυτόφωρο, όμως το αγγλικό δικαστήριο τον αθώωσε με το σκεπτικό ότι *οποιοσδήποτε πολίτης μπορεί όχι μόνο να απευθύνει τον λόγο προς μία βασίλισσα, αλλά και να εκφράζει τις γνώμες του γι αυτήν με πλακάτ, έστω κι αν αυτές οι γνώμες είναι δυσάρεστες για την βασίλισσα. Σε μια χώρα στην οποία υπάρχει πλήρης ελευθερία λόγου, η πράξη του κατηγορούμενου δεν συνιστά αδίκημα. Ως εκ τούτου, ο κατηγορούμενος κηρύσσεται αθώος.*

Στο πλευρό της Αμπατιέλου είχε μεταβεί και ο βουλευτής της ΕΔΑ Γρηγόρης Λαμπράκης, προκειμένου να της συμπαρασταθεί. Εικοσιτρείς μέρες μετά τα επεισόδια του Λονδίνου, ο Λαμπράκης δολοφονήθηκε από παρακρατικούς στην Θεσσαλονίκη.

Πηγές
-----

Βασίλης Ραφαηλίδης, Ιστορία (κωμικοτραγική) του Νεοελληνικού Κράτους 1830-1974, εκδόσεις του Εικοστού Πρώτου, Αθήνα 1993, σελίδες 371, 372, ISBN 960-7058-23-2

Παραπομπές
----------

1. ↑  Έφυγε από τη ζωή η Μπέττυ Αμπατιέλου
2. ↑  Στη μνήμη της Μπέτυς Αμπατιέλου (1917-2011)
3. ↑  ««Έφυγε» η Μπέττυ Αμπατιέλου». Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 17 Οκτωβρίου 2011.

Διαδίκτυο
---------

* Ν. Σαραντάκος "Στη μνήμη της Μπέτυς Αμπατιέλου (1917-2011)"
Η χημική δομή στο **α-καδινένιο**
Η χημική δομή στο **β-καδινένιο**
Τα **καδινένια** (αγγλ. *cadinenes*) είναι ομάδα ισομερών υδρογονανθράκων που απαντώνται σε μεγάλη ποικιλία φυτών τα οποία παράγουν αιθέρια έλαια. Η ιδιαίτερη αυτή ονομασία τους προέρχεται από το αντίστοιχο καδινένιο του άρκευθου *Juniperus oxycedrus* (κν. *οξύκεδρος*), το ξύλο του οποίου παράγει ένα έλαιο από το οποίο απομονώθηκαν για πρώτη φορά τα ισομερή καδινενίου.

Από χημική άποψη, τα καδινένια είναι δικυκλικά σεσκιτερπένια (σημ. αυτό σημαίνει ότι περιέχουν 15 άτομα άνθρακα σε δύο κυκλικές δομές). Ο όρος *καδινένιο* έχει χρησιμοποιηθεί μερικές φορές επίσης με ευρεία έννοια για να αναφέρεται σε οποιοδήποτε σεσκιτερπένιο με τον λεγόμενο σκελετό άνθρακα *καδαλανίου* (4-ισοπροπυλ-1,6-διμεθυλδεκαϋδροναφθαλίνιου). 

Λόγω του μεγάλου αριθμού γνωστών ισομερών διπλού δεσμού και στερεοχημικών, αυτή η κατηγορία ενώσεων έχει υποδιαιρεθεί σε τέσσερις υποκατηγορίες με βάση τη σχετική στερεοχημεία στην ομάδα ισοπροπυλίου και στα δύο άτομα άνθρακα προγεφύρωσης.

Η ονομασία *καδινένιο* χρησιμοποιείται πλέον σωστά μόνο για την πρώτη υποκατηγορία -βλ. παρακάτω- η οποία περιλαμβάνει τις ενώσεις που αρχικά απομονώθηκαν από το έλαιο του οξύκεδρου. Απεικονίζεται μόνο ένα εναντιομερές από κάθε υποκατηγορία, με τη γνώση ότι το άλλο εναντιομερές φέρει το ίδιο όνομα της υποκατηγορίας.

* Σκελετός του καδαλανίουΣκελετός του καδαλανίου
* Στερεοχημεία καδινανίουΣτερεοχημεία καδινανίου
* Στερεοχημεία αμορφανίουΣτερεοχημεία αμορφανίου
* Στερεοχημεία βουλγαρανίουΣτερεοχημεία βουλγαρανίου

Παραπομπές
----------

1. ↑  
A.-K. Borg-Karlson, T. Norin and A. Talvitie (1981). «Configurations and conformations of torreyol (δ-cadinol), α-cadinol, T-muurolol and T-cadinol». *Tetrahedron* **37** (2): 425–430. doi:10.1016/s0040-4020(01)92031-9.
Αυτό το λήμμα αφορά το τραγούδι Black Sabbath.  Για για άλλες χρήσεις, δείτε: Black Sabbath (αποσαφήνιση).  

Το **Black Sabbath** είναι τραγούδι του αγγλικού Heavy metal συγκροτήματος Black Sabbath, το οποίο συμπεριλήφθηκε ομώνυμο ντεμπούτο δίσκο τους, *Black Sabbath*, το 1970. Η μουσική πιστώνεται και στα τέσσερα μέλη του συγκροτήματος, ενώ οι στίχοι γράφτηκαν από τον Γκίζερ Μπάτλερ, οι οποίοι εμπνεύστηκαν από ένα περιστατικό που υποστηρίζει ότι έζησε ο τελευταίος. Το συγκρότημα, λέει, ότι ο Ozzy είχε αφήσει στο σπίτι του Μπάτλερ ένα βιβλίο που περιείχε θέματα μαύρης μαγείας, όταν όμως ο Μπάτλερ ξύπνησε από ένα εφιάλτη του, αντίκρισε μία μαύρη φιγούρα και το βιβλίο δεν ήταν πια εκεί. Αυτό το «περιστατικό» περιγράφεται στο τραγούδι.

Στα μουσικά χαρακτηριστικά του, το τραγούδι έχει ως intro ήχους βροχής, κεραυνών και μιας καμπάνας, η οποία ακούγεται κι αφού μπουν τα όργανα. Κατόπιν, ακολουθεί ένα βαρύ riff, το οποίο χρησιμοποιεί την 4η αυξημένη (δύο συνεχόμενες νότες απέχουν τεσσερισήμισι τόνους), η οποία αναφέρεται ως *diabolus in musica*. Στη Δυτική μουσική θεωρείται πως έχει σατανική χροιά. Το τραγούδι αυτό ήταν ένα από τα πρώτα, στο είδος, που ακολούθησαν αυτή τη σύνθεση, αργότερα το κάνανε αρκετοί. Πέρα από αυτό το riff, όλο το τραγούδι, η ατμόσφαιρά του, αλλά και το χαμήλωμα της κιθάρας ενέπνευσε όλο το μουσικό είδος που σήμερα ονομάζεται Heavy Metal.

Το κομμάτι με το πέρας των χρόνων έχει διασκευαστεί από αρκετά rock συγκροτήματος όπως τους Iced Earth και τους Type Ο Negative. Ενώ, σε μία ψηφοφορία της ελληνικής έκδοσης του *Metal Hammer*, το κομμάτι συγκαταλέγεται στον κατάλογο με τα *200 Σπουδαιότερα Τραγούδια όλων των εποχών*, καταλαμβάνοντας την 57η θέση.

Παραπομπές
----------

1. ↑  Osbourne, Ozzy (2010). *I Am Ozzy*.
2. 1 2 3  Κώστας Χρονόπουλος (2010). «Black Sabbath». *Metal Hammer* **308**: 72.
3. ↑  Chesna, James (26 Φεβρουαρίου 2010). «'Sleeping (In the Fire)': Listening Room fearless leader faces down fear». WJRT-TV/DT. Αρχειοθετήθηκε από το πρωτότυπο στις 29 Ιουνίου 2011. Ανακτήθηκε στις 28 Φεβρουαρίου 2010.
4. 1 2 3  Marshall, Wolf. "Power Lord—Climbing Chords, Evil Tritones, Giant Callouses". Guitar Legends, April 1997, p. 2
5. ↑  Cooke Deryck, *The Language of Music*, chapter 2 "The Elements of Musical Expression- the Augmented Fourth". Oxford University Press, Oxford New-York, 1959, Reimpression 2001, p. 84.
6. ↑  Sadie, Stanley (1980). "Tritone" in *The New Grove Dictionary of Music and Musicians* (1st ed.). MacMillan, pp.154-155 ISBN 0-333-23111-2.
7. ↑  Dunn, Sam (2005). "Metal: A Headbanger's Journey". Warner Home Video (2006).
8. ↑  «Overview *Nativity in Black*». Allmusic. Ανακτήθηκε στις 31 Μαρτίου 2012.
9. ↑  «Overview *Tribute to the Gods*». Allmusic. Ανακτήθηκε στις 31 Μαρτίου 2012.

Εξωτερικοί σύνδεσμοι
--------------------

* Allmusic review of the song
Η **Χιονάτη με τα κόκκινα μαλλιά** (Ιαπωνικά:**Akagami no shirayukihime**,Αγγλικά:**Snow White with the red hair**) είναι ένα Ιαπωνικό φανταστικο και ρομαντικό σότζο μάνγκα.Γράφτηκε και εικονογραφήθηκε από την Σοράτα Ακιζούκι.

Κυκλοφόρησε στο διμηνιαίο περιοδικό shōjo manga του Hakusensha, LaLa DX από τις 10 Αυγούστου 2006 έως τις 10 Αυγούστου 2011.Αργότερα μεταφέρθηκε στο μηνιαίο LaLa στις 24 Οκτωβρίου 2011 και δημοσιεύεται σε συλλογικούς τόμους από τη Hakusensha.

Anime
-----

Το μάνγκα απέκτησε τηλεοπτική μεταφορά σε σειρά anime με δύο κύκλους.Το πρώτο επεισόδιο της σειράς προβλήθηκε στις 7 Ιουλίου του 2015. Η σειρά δημιουργήθηκε από το στούντιο Bones.Η ιστορία του μάνγκα βρίσκεται ακόμη σε εξέλιξη ενώ το άνιμε δεν επέστρεψε με μία τρίτη σεζόν.

Υπόθεση
-------

Η Σιραγιούκι είναι μια ανεξάρτη γυναίκα.Είναι βοτανολόγος,ζει στο βασίλειο του Tanbarun με ένα μοναδικό χαρακτηριστικό: τα όμορφα κόκκινα μαλλιά της που τραβούν πολλή προσοχή.

Όταν τα κόκκινα μαλλιά της γίνονται αντιληπτά από τον πρίγκηπα Ραζ,εκείνος την διατάζει να γίνει η παλλακίδα του.

Η Σιραγιούκι κόβει τα μακριά μαλλιά της και το σκάει.Πηγαίνει στο γειτονικό βασίλειο των Clarines.Εκεί θα γνωρίσει τον 2ο πρίγκηπα του βασιλείου τον Ζεν Γουιστέρια μαζί με τους βοηθούς τον Μιτσουχίντε και την Κίκι.

Με το πέρασμα της ιστορίας η Σιραγιούκι γίνεται η βοτανολόγος της βασιλικής αυλής.Παράλληλα παρόλη τη διαφορά της κοινωνικής τους θέσης,ο Ζεν και η Σιραγιούκι ερωτεύονται.

Επιρροές
--------

Ο χαρακτήρας της Σιραγιούκι είναι εμπνευσμένος από τον χαρακτήρα της Χιονάτης.

Επιπλέον το όνομα Σιραγιούκι στα Ιαπωνικά μεταφράζεται ως Χιονάτη.

Χαρακτήρες
----------

Σιραγιούκι:Μπρίνα Παλένσια (αγγλική μεταγλώττιση)

Ζεν Γουιστέρια:Τζος Γκρελ (αγγλική μεταγλώττιση)

Μιτσουχίντε Λογέν:Ιαν Σινκλαίρ (αγγλική μεταγλώττιση)

Κίκι Σείραν:Τζείμι Μαρτσί (αγγλική μεταγλώττιση)

Όμπι: Όστιν Τίντλ (αγγλική μεταγλώττιση)

Εξωτερικοί σύνδεσμοι
--------------------

* Official manga website (in ιαπωνική)
* Official anime website (in ιαπωνική)
* Snow White with the Red Hair (manga) at Anime News Network's encyclopedia
Οι **λεπτοχιτωνίδες** (λατινική και επιστημονική ονομασία *Leptochitonidae*) είναι οικογένεια θαλάσσιων μαλακίων, που ανήκει στην ομοταξία πολυπλακοφόρα (κοινώς χιτώνες, παλαιότερα αμφίνευρα) και ορίσθηκε από τον Αμερικανό φυσιοδίφη Γουίλιαμ Χήλυ Νταλ το 1889.

Ταξινομική
----------

Σήμερα αναγνωρίζονται γενικότερα το πολύ 12 γένη στην οικογένεια *Leptochitonidae*, ταξινομούμενα σε δύο *υποοικογένειες*. Η μία υποοικογένεια (*Helminthochitoninae*) περιλαμβάνει αποκλειστικώς εξαφανισθέντα (†) προϊστορικά είδη, ενώ η υποοικογένεια *Leptochitoninae* περιλαμβάνει τόσο ζώντα όσο και εξαφανισμένα είδη.. Τα γένη ανά υποοικογένεια είναι τα εξής:

**Υποοικογένεια ελμινθοχιτωνίνες (*Helminthochitoninae*)**:

* †*Helminthochiton*, Salter, 1846
* †*Acutichiton*, Hoare *κ.ά.*, 1972
* †*Cymatochiton*, Dall, 1882
* †*Mesochiton*, Van Belle, 1975
* †*Permochiton*, Iredale & Hull, 1926
* †*Pseudischnochiton*, Ashby, 1930
* †*Pterochiton*, Dall, 1882
* †*Pterygochiton*, De Rochebrune, 1883
* †*Trachypleura*, Jawkel, 1900

**Υποοικογένεια λεπτοχιτωνίνες (*Leptochitoninae*)**:

* *Lepidopleurus*, Risso, 1826
* *Leptochiton*, Gray, 1847
* *Parachiton*, Thiele, 1909

Παραπομπές
----------

1. ↑  van Belle, R.A.: *Catalogue of Fossil Chitons*, 1981, ISBN 90-6279-018-6
Το **Αλλίστε** (ιταλ. *Alliste*, στη σαλεντινή διάλεκτο *Caḍḍiste*) είναι κωμόπολη και δήμος (*comune*) στην Επαρχία Λέτσε της Απουλίας, στη νότια Ιταλία, κοντά στο νότιο άκρο της χερσονήσου του Σαλέντο. Το 2021 είχε πληθυσμό 6.437 κατοίκους, που είναι γνωστοί ως *Αλλιστίνι*. Συγκριτικά, στην απογραφή του έτους 1961 είχε 5.862 κατοίκους. Πολιούχος άγιος είναι ο Άγιος Κουεντίνος, που εορτάζει στις 31 Οκτωβρίου.

Γεωγραφία
---------

Η κωμόπολη και ο δήμος, με έκταση 23,53 τετραγωνικά χιλιόμετρα, βρίσκονται κοντά στη θάλασσα (Ιόνιο Πέλαγος). Το μεσοσταθμικό υψόμετρο του Αλλίστε είναι περίπου 54 μέτρα πάνω από την επιφάνεια της θάλασσας και οι γεωγραφικές συντεταγμένες του είναι 39°57΄ Βόρειο πλάτος και 18°05΄ Ανατολικό μήκος.

Η οικονομία του Αλλίστε βασιζόταν παραδοσιακά στον αγροτικό τομέα, με κυριότερη την παραγωγή κρασιού και ελαιόλαδου.

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 4, σελ. 419

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 244353727

 |

 |
Το **Δεσμωτήριον** ήταν η φυλακή της αρχαίας Αθήνας, η οποία βρισκόταν στη νοτιοδυτική πλευρά της Αθηναϊκής Αγοράς. Χτίστηκε στα μέσα του 4ου αιώνα π.Χ. 

 Μικρά δοχεία με κώνειο που βρέθηκαν σε ανασκαφές φυλακών. Μουσείο Αρχαίας Αγοράς .
Το Δεσμωτήριον ανεγέρθη με βορειοανατολική-νοτιοδυτική κλίση. Γύρω από το κτίριο υπήρχαν εργαστήρια και άλλα κτίρια, κοντά στα δικαστήρια των Αθηνών. Εκεί κοντά βρισκόταν η λεγόμενη οδός Μαρμαροτεχνιτών. 

Το κτίριο είχε μήκος περίπου 40 μέτρα και πλάτος περίπου 17 μέτρα. Το κτίριο είχε 12 δωμάτια, οκτώ από τα οποία ήταν πιθανώς κελιά, και έναν προαύλιο χώρο που περιβαλλόταν από τοίχους. Τα δωμάτια βρίσκονταν κατά μήκος ενός διαδρόμου. Η φυλακή είχε μια είσοδο που ήταν εύκολο να φυλαχτεί. Η είσοδος έβλεπε προς την Αγορά στα βορειοανατολικά. Μάλιστα, εντός του, υπήρχαν και εγκαταστάσεις πλυντηρίων. Χρησιμοποιήθηκε ασβεστόλιθος για να κτιστεί η φυλακή. 

Η φυλακή χρησιμοποιήθηκε για τον σωφρονισμό των κατηγορουμένων κατά τη διάρκεια των δικών και για όσους καταδικάζονταν σε θάνατο εν αναμονή της εκτέλεσης της ποινής. Θα μπορούσε επίσης να χρησιμοποιηθεί αντί για το πρόστιμο, μέχρι αυτό να πληρωθεί. Δεν είναι γνωστό εάν η φυλάκιση χρησιμοποιούνταν ως ποινή από μόνη της.  Ο δημοφιλέστερος τρόφιμος της φυλακής υπήρξε ο φιλόσοφος Σωκράτης, ο οποίος απεβίωσε εκεί το 399 π.Χ. αφού κατανάλωσε κώνειο μετά την καταδίκη του σε θάνατο.  Οι διάλογοι του Πλάτωνα, *Κρίτωνας* και *Φαίδων*, βρίσκονται στη φυλακή.

Μόνο ένα μέρος των θεμελίων του κτηρίου διασώθηκε και διατηρήθηκε.  Στις ανασκαφές που πραγματοποιήθηκαν στον χώρο της φυλακής ανακαλύφθηκαν μικρά δοχεία, τα οποία πιθανότατα χρησιμοποιούνταν για την κατανάλωση του κωνείου στις εκτελέσεις, καθώς και ένα μικρό άγαλμα που απεικονίζει τον Σωκράτη.  Τα ευρήματα βρίσκονται στο Μουσείο της Αρχαίας Αγοράς .

Παραπομπές
----------

1. 1 2 3 4  «Agora Monument: State Prison». *Agora Excavations*. American School of Classical Studies at Athens. Ανακτήθηκε στις 9 Μαρτίου 2015.
2. 1 2 3 4  «Athens, State Prison». *Perseus*. Ανακτήθηκε στις 9 Μαρτίου 2015.
3. 1 2 3  «Athenian Agora - The State Prison». *Harry's Greece Travel Guide*. Ανακτήθηκε στις 9 Μαρτίου 2015.
4. ↑  «Desmoterion». *Hellenica*. Ανακτήθηκε στις 9 Μαρτίου 2015.

Εξωτερικοί σύνδεσμοι
--------------------

 Πολυμέσα σχετικά με το θέμα  Δεσμωτήριον στο Wikimedia Commons
Ο  **Θανάσης Μουστακίδης** (20 Ιανουαρίου 1962) είναι Έλληνας παλαίμαχος διακεκριμένος διεθνής πετοσφαιριστής, που αγωνιζόταν στη θέση του πασαδόρου. 

Γεννήθηκε στις 20 Ιανουαρίου 1962 στο Σουφλί. Είναι απόφοιτος ΤΕΦΑΑ και σήμερα είναι καθηγητής στο Δημοκρίτειο Πανεπιστήμιο Θράκης. Ξεκίνησε το βόλεϊ από τον Έβρο Σουφλίου και το 1976 πήγε στον Άρη, από όπου το 1987 αποκτήθηκε από τον Ολυμπιακό Πειραιώς. Με τον Ολυμπιακό κατέκτησε 8 Πρωταθλήματα, πέντε Κύπελλα και ένα Κύπελλο Κυπελλούχων Ευρώπης. Επίσης έπαιξε σε τέσσερα φάιναλ φορ του Κυπέλλου Πρωταθλητριών Ευρώπης. Το 1996 πηγαίνει στην ΑΕΚ και το 1998 στον Εθνικό Αλεξανδρούπολης, όπου και έκλεισε την καριέρα του. Θεωρείται ένας από τους κορυφαίους Έλληνες πασαδόρους όλων των εποχών.

Εθνική Ελλάδος
--------------

Στην Εθνική Ελλάδος, με την οποία έχει 413 συμμετοχές, κλήθηκε για πρώτη φορά το 1979 σε ηλικία 17 ετών, και παραμένει πρώτος σε συμμετοχές στην ιστορία της.
Συμμετείχε, ως παίκτης της, σε 5 ευρωπαϊκά πρωταθλήματα, με κορυφαία στιγμή τη μεγαλύτερη επιτυχία της Εθνικής ομάδας πετοσφαίρισης, το χάλκινο μετάλλιο στο Ευρωπαϊκό του 1987 στη Γάνδη. Επίσης πήρε μέρος σε 2 παγκόσμια πρωταθλήματα και σε 2 World League.

Τίτλοι
------

### Ολυμπιακός

* Πρωταθλήματα Ελλάδος: 1987, 1988, 1989, 1990, 1991, 1992, 1993, 1994
* Κύπελλα Ελλάδος: 1989, 1990, 1992, 1993, 1994
* Κύπελλο Κυπελλούχων Ευρώπης: 1996
* Κυπέλλου Πρωταθλητριών Ευρώπης: Φιναλίστ 1992

### Εθνική Ελλάδος

* Χάλκινο μετάλλιο στο ευρωπαϊκό πρωτάθλημα του 1987

Πηγές
-----

* *Αλμανάκ βόλεϋ 2007* , Γεώργιος Ν. Στεφανής, Αθηναϊκό πρακτορείο ειδήσεων , Μακεδονικό πρακτορείο ειδήσεων ISSN 1791-0870
* Galanis sport data, web site

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Πετοσφαιριστές Εθνικού Αλεξανδρούπολης περιόδου 2017-2018 |
| --- |
|  |
| 0 | 
* **2** Καβαρατζής
* **3** Βλαχόπουλος
* **5** Χατζόπουλος
* **7** Χαραλαμπίδης
* **13** Κυριακίδης
* **13** Παλέντζας
* **17** Χριστόφας
* **18** Κοντοστάθης
* **-** Αντρέι
* **-** Λούκα
* **-** Μίχαελ

Προπονητής: Μουστακίδης |  |

 |
Ποζολάνη
Η **ποζολάνη** είναι ένα ανόργανο υλικό με ιδιότητες παραπλήσιες με αυτές του τσιμέντου (υδραυλικές ιδιότητες).

Προέλευση
---------

Μπορεί να προέρχεται είτε από τη φύση (φυσικές ποζολάνες), είτε από τεχνητές πηγές (σκωρία υψικαμίνων, ιπτάμενη τέφρα - στάχτη σταθμών παραγωγής ενέργειας που χρησιμοποιούν κάρβουνο ή λιγνίτη - ή silica fume - στάχτη που παράγεται κατά τη θέρμανση πυριτικού).

Η φυσική ποζολάνη είναι βιομηχανικό ορυκτό ηφαιστειακής προέλευσης (ηφαιστειακοί τόφφοι) και περιέχει υψηλό ποσοστό ενεργού διοξειδίου του πυριτίου αλλά και οξείδιο του αργιλίου - αλουμίνα. Μεγάλη ποικιλία ορυκτών έχει ποζολανικές ιδιότητες και μπορούν να χαρακτηριστούν φυσικές ποζολάνες.

Ιδιότητες
---------

Αλεσμένη ποζολάνη, αναμιγμένη με άσβεστο και νερό, δημιουργεί ένα είδος κονιάματος. Αυτό συμβαίνει γιατί με την παρουσία της ασβέστου και του νερού, το πυριτικό και η αλούμινα αντιδρούν σχηματίζοντας υδραυλικές ενώσεις, όπως ακριβώς και στο τσιμέντο.

Ιστορία
-------

Η ανακάλυψη των ιδιοτήτων της ποζολάνης έγινε από τους Ρωμαίους. Το όνομά της προέρχεται από το χωριό Ποτσουόλι (Pozzuoli. που ονομαζόνταν τότε Puteoli) της Ιταλίας στην περιοχή του Βεζούβιου απ' όπου εξορύχθηκαν σημαντικές ποσότητες από τους Ρωμαίους. Η ποζολάνη ήταν συστατικό του Ρωμαϊκού σκυροδέματος - λατ. *opus caementicium -* το οποίο αποτέλεσε σημαντική καινοτομία των Ρωμαίων στις κατασκευές.

Χρήσεις
-------

Σήμερα χρησιμοποιείται ευρύτατα στην τσιμεντοβιομηχανία (ποζολανικά τσιμέντα) σαν πρόσθετο.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ποζολάνη**  |

Αναφορές
--------

1. ↑  «Ποζολάνη». Inerbeton. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 23 Μαΐου 2015.
2. ↑  «Ποζολάνη, θηραϊκή γή». ΠΡΟΛΑΤ - Σ. Δημόπουλος και ΣΙΑ Ε.Ε. Αρχειοθετήθηκε από το πρωτότυπο στις 15 Μαΐου 2015. Ανακτήθηκε στις 23 Μαΐου 2015.
3. 1 2 3  «Lava ποζολάνη». ΛΑΒΑ Μεταλλευτική & Λατομική Α.Ε. Ανακτήθηκε στις 23 Μαΐου 2015.
4. ↑  «Ποζολάνη - 45μm». Όλυμπος ΑΕ Βιομηχανική Ορυκτά. Αρχειοθετήθηκε από το πρωτότυπο στις 29 Ιουνίου 2015. Ανακτήθηκε στις 23 Μαΐου 2015.
Το **Plug RTL** είναι ιδιωτικός τηλεοπτικός σταθμός στο Λουξεμβούργο και στο Βέλγιο, με διεθνή παρουσία και με στόχο τους εφήβους και τους νέους (15-34 ομάδα ηλικίας). Ο σταθμός είναι ιδιαίτερα δημοφιλής στη γαλλόφωνη περιοχή του Βελγίου (Βαλλονία), αλλά και λίγο στη Φλάνδρα του Βελγίου. Αναμεταδίδει προγράμματα κυρίως από δημοφιλούς γαλλικούς σταθμούς, ιδιαίτερα από το Μ6, ριάλιτι σόου και μουσικών αγώνων όπως το Nouvelle Star, το La France a un incroyable talent, το Rising Star, μουσικά βίντεο και κάποια εσωτερικά προγράμματα όπως το Lifestyle με την Αγάθη Λεκαρόν, το Le Mag People και ένα εβδομαδιαίο πρόγραμμα μουσικής. Άλλα αξιοσημείωτα τοπικά προγράμματα περιλαμβάνουν το Un dîner Presque parfait, Criss Angel le magicien gothique κ.λπ. Το κανάλι χρησιμοποιίησε το σύνθημα "Συμπλήρωση Plug" το 2005, "Plug RTL, ένας τρόπος ζωής που ανασύρεται" το 2007, "Εξέφρασε και σύνδεσε την πλευρά σου!" το 2010 και σήμερα το "Το Lifestyle Κανάλι".

Ιστορία και ιδιοκτησία
----------------------

Ο σταθμός ξεκίνησε ως Plug TV, στις 13 Φεβρουαρίου 2004 και μετονομάστηκε σε Plug RTL στις 7 Σεπτεμβρίου 2007. Στις 30 Αυγούστου του 2010 ξεκίνησε και σε HD μετάδοση ως Plug RTL HD.

Το Plug RTL διοικείται από την Société Luxembourgeoise RTL Belux Α.Ε. & Cie SECS, και κατέχεται από:

* Το 65,6% το κατέχει η εταιρεία CLT-UFA SA, θυγατρική κατά 99,7% του Ομίλου RTL
* Το 33,8% το κατέχει η βελγική εταιρεία Audiopresse Α.Ε.
* Και το 0,6% το κατέχει η RTL Βελγίου Α.Ε.

Ο Φιλίπ Ντελουσίν είναι Διευθύνων Σύμβουλος και ο Εφσέμπιο Λαρρέα, επικεφαλής της μετάδοσης.

Η RTL Belux SA & Cie SECS έχει συνάψει συμφωνίες με το RTL Βελγίου για παραγωγή προγραμμάτων για το Plug RTL και δύο άλλους σταθμούς, το RTL-TVI και το Club RTL. Η RTL Belgium SA την κατέχει η CLT-UFA SA (66%) και η Audiopresse ΑΕ (34%).

Τα κεντρικά γραφεία του Plug RTL βρίσκεται στο κτίριο που χτίστηκε από το ΚΒ2 της CLT-UFA σε 45, στο Boulevard Pierre-Frieden, στο Κίρχμπεργκ του Λουξεμβούργου, που του επιτρέπει να συνεχίσει ως αδειούχος εταιρεία του Λουξεμβούργου και να μεταδίδεται εντός του Λουξεμβούργου. Το RTL Βελγίου από την άλλη πλευρά βρίσκεται στο RTL Βουλή, επί της Λεωφόρου Ζακ Τζεορτζίν (Βρυξέλλες, Βέλγιο).

Επίσημη ιστοσελίδα
------------------

* Επίσημος ιστότοπος
Η **Ελισάβετ** (γερμ. *Elisabeth zu Stolberg-Roßla*, 23 Ιουλίου 1885, Ρόσλα - 16 Οκτωβρίου 1969, Οϊτίν, Σλέσβιχ-Χόλσταϊν) ήταν κόρη του Πρίγκιπα του Στόλμπεργκ-Ρόσσλα και με τους γάμους της έγινε πρώτα δούκισσα του Μεκλεμβούγου-Σβερίν και μετά δούκισσα του Μεκλεβούργου.

Βιογραφία
---------

Ήταν η δεύτερη κόρη του Βόθου του Στόλμπεργκ-Ρόσσλα, γιου του Καρόλου του Στόλμπεργκ-Ρόσσλα και της Μπέρτας του Ζολμς-Ρέντελχαϊμ-Άσενχαϊμ. Μητέρα της ήταν η Εδβίγη του Ίζενμπουργκ-Μπύντινγκεν, κόρη του Μπρούνο του Ύζενμπουργκ και Μπύντινγκεν και της Mατθίλδης του Ζολμς-Χόενζολμς-Λιχ.

### Πρώτος γάμος

Παντρεύτηκε τον Ιωάννη Αλβέρτο του Μεκλεμβούργου-Σβερίν στις 15 Δεκεμβρίου 1909, έναν χρόνο μετά το τέλος της πρώτης συζύγου του Ελισάβετ Σιβύλλας της Σαξονίας-Βαϊμάρης-Άιζεναχ. Ο γάμος τους έμεινε άτεκνος.

### Δεύτερος γάμος

Μετά το τέλος του το 1920 η Ελισάβετ έκανε δεύτερο γάμο, με τον Aδόλφο Φρειδερίκο του Mεκλεμβούργου, αδελφό τού πρώτου συζύγου της, στο Λούντβιχσλουστ στο μεγάλο δουκάτο του Mεκλεμβούργου-Σβερίν. Αν και αυτός ο γάμος παρέμεινε επίσης άτεκνος, έγινε μητριά της Βόιτσλαβα Θεοδώρας του Μεκλεμβούργου, η οποία σε ηλικία 100 ετών, ήταν η παλαιότερη ζωντανή γαλαζοαίματη και ο παλαιότερος ζωντανός κάτοικος του Γκόρβιλ.

Η Ελισάβετ απεβίωσε στο Οϊτίν τού Σλέσβιχ-Χόλσταϊν, στις 16 Οκτωβρίου 1969, μόνο δύο μήνες μετά το τέλος του δεύτερου συζύγου της.

Βιβλιογραφικές αναφορές
-----------------------

1. ↑  Darryl Roger Lundy: (Αγγλικά) *The Peerage*. p11198.htm#i111980. Ανακτήθηκε στις 9  Οκτωβρίου 2017.
2. 1 2  p11198.htm#i111980. Ανακτήθηκε στις 7  Αυγούστου 2020.
3. ↑  Darryl Roger Lundy: (Αγγλικά) *The Peerage*.
Η **Γρηγορία Πούλιου** (γεν. 23 Οκτωβρίου 2000) είναι Ελληνίδα ποδοσφαιρίστρια που αγωνίζεται ως επιθετικός για τον ΠΑΟΚ και την Εθνική Ελλάδος Γυναικών .

Συλλογική σταδιοδρομία
----------------------

Η Πούλιου αγωνίζεται για τη Λευκοθέα Λευκωσίας στην Κύπρο.

Διεθνής καριέρα
---------------

Η Πούλιου ήταν μέλος της εθνικής Ελλάδας σε ανώτερο επίπεδο κατά τη διάρκεια των προκριματικών του ευρωπαϊκού πρωταθλήματος ποδοσφαίρου γυναικών του 2022.

Παραπομπές
----------

1. 1 2  (Γερμανικά) *Soccerdonna*.
2. ↑  (πολλαπλές γλώσσες) *FBref.com*. a74f9a10.
3. ↑  (Γερμανικά) *Soccerdonna*. 39990. Ανακτήθηκε στις 28  Μαΐου 2022.
4. ↑  «Grigoria Pouliou | Greece | UEFA Women's EURO». *UEFA.com*. Ανακτήθηκε στις 15 Φεβρουαρίου 2021.
Ο **Εμπεδοκλής** (*Empedocles*) είναι μεγάλο υποθαλάσσιο ηφαίστειο στη Μεσόγειο Θάλασσα, που απέχει περί τα 40 χιλιόμετρα από τη νότια ακτή της Σικελίας. Πήρε το όνομά του από τον αρχαίο Έλληνα προσωκρατικό φιλόσοφο Εμπεδοκλή, πολίτη της κοντινής (περ. 78 χιλιόμετρα) πόλεως του Ακράγαντα (σημερινό Αγκριτζέντο), ο οποίος σύμφωνα με μια παράδοση αυτοκτόνησε πέφτοντας μέσα στον κρατήρα ηφαιστείου (της Αίτνας).

Κατά το Εθνικό Ινστιτούτο Γεωφυσικής και Ηφαιστειολογίας της Ιταλίας, η όλη ηφαιστειακή δομή έχει ύψος 400 μέτρα πάνω από τον πυθμένα της Μεσογείου και βάση με μήκος 30 χιλιόμετρα και πλάτος 25 χιλιόμετρα. Εντάσσεται σε ένα ευρύτερο ηφαιστειακό πεδίο, τα λεγόμενα «Φλεγραία Πεδία της Θάλασσας της Σικελίας» (*Campi Flegrei del Mar di Sicilia*), στον Πορθμό της Σικελίας.

Το ηφαίστειο δεν δείχνει σημάδια για έκρηξη στο κοντινό μέλλον. Σήμερα η κορυφή του βρίσκεται 7 ως 8 μέτρα κάτω από τη στάθμη της θάλασσας. Ωστόσο, το έτος 1831 υψώθηκε πάνω από αυτή, δημιουργώντας μία νέα νησίδα, που έγινε γνωστή ως **Φερδινάνδεα** ή **Νήσος Γκράχαμ**. Προκλήθηκε τότε διαμάχη για την κυριότητα του νέου νησιού ανάμεσα σε 4 κράτη. Το νησί όμως ξαναβυθίστηκε στα νερά της Μεσογείου 5 μήνες αργότερα.

Δείτε επίσης
------------

* Πόρτο Εμπέντοκλε στη Σικελία
* Υποθαλάσσιο όρος Ερατοσθένης

Παραπομπές
----------

1. ↑  Volcano larger than Washington D.C. discovered Αρχειοθετήθηκε 2006-06-22 στο Wayback Machine. CNN
2. ↑  «Massive underwater volcano found», CBBC Newsround (αναρτήθηκε και ανακτήθηκε στις 23 Ιουνίου 2006).
Η **Πριγκίπισσα Άνι-Φρίντ Σίνι του Ράους, Κοντέσσα του Πλάουεν** (πατρικό **Λύνγκσταντ**, γεννημένη στις 15 Νοεμβρίου 1945) είναι νορβηγό-σουηδή ερμηνευτής, τραγουδοποιός και περιβαλλοντολόγος. Είναι πιο γνωστή ως μέλος της σουηδικής μπάντας ABBA.

Γεννήθηκε στο Μπάλανγκεν από νορβηγή μητέρα και γερμανό πατέρα, μεγάλωσε στην Τορσάλα και ξεκίνησε την πρώτη της σόλο καριέρα εκεί, ως τραγουδιστής τζαζ το 1967, μέσω ενός διαγωνισμού ταλέντων που ονομαζόταν New Faces. Κέρδισε τον ανταγωνισμό με το τραγούδι της En ledig dag, που την οδήγησε σε τηλεοπτική εμφάνιση στο Hylands Hörna στο Dagen. Αυτό είχε ως αποτέλεσμα να συνεργαστεί για λίγο με την EMI και στη συνέχεια με τις δισκογραφικές εταιρείες Stig Anderson και Polar. Αν και είχε μέτρια επιτυχία στη Σουηδία, καθώς ήταν διαγωνιζόμενη για το Melodifestivalen το 1969 με το τραγούδι της "Härlig är vår jord", αρχικά δεν έφτασε στη διεθνή φήμη, μέχρι που συνέβαλε στην ίδρυση των ABBA, οι οποίοι πούλησαν πάνω από 380 εκατομμύρια άλμπουμ και singles παγκοσμίως μια από τις καλύτερες πωλήσεις μουσικής στην ιστορία.

Μετά τη διάλυση των ABBA, συνέχισε μια διεθνή σόλο καριέρα τραγουδιού με μικτή επιτυχία, δημοσιεύοντας τα άλμπουμ "Something's Going On" (1982) και "Shine" (1984). 

Το 2013, συμμετείχε στην οργάνωση του Μουσείου των ABBA στη Στοκχόλμη. Η πολυαναμενόμενη επανένωση των ABBA αναμενόταν να πραγματοποιηθεί το 2014 για να γιορταστεί η 40ή επέτειος της νίκης του συγκροτήματος στο διαγωνισμό τραγουδιού της Eurovision, ωστόσο, αυτό δεν συνέβη. Το 2015, η Άνι-Φρίντ μαζί με τον Ντάν Ντάνιελ κυκλοφόρησαν το σίνγκλ "1865" για το Matterhorn στην Ελβετία.

Παραπομπές
----------

1. ↑  www.billedbladet.dk/kendte/international/musik/anni-frid-lyngstad-her-er-den-tidligere-abba-stjernes-gemmested.
2. ↑  Ed 3rd (2001). *The Environment Encyclopedia and Directory 2001*. Psychology Press. ISBN 9781857430899.
3. ↑  Connolly, Kate (2002-06-30). «Torment of the Abba star with a Nazi father» (στα αγγλικά). *The Guardian*. ISSN 0261-3077.. Ανακτήθηκε στις 2019-02-16.
4. 1 2  «Anni-Frid Lyngstad». *Biography* (στα Αγγλικά). Αρχειοθετήθηκε από το πρωτότυπο στις 1 Απριλίου 2019. Ανακτήθηκε στις 16 Φεβρουαρίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 15908234
* **Europeana**: agent/base/61776
* LCCN: n91057797
* ISNI: 0000 0000 7839 0759
* GND: 131630911
* SELIBR: 356680
* SUDOC: 179957260
* BNF: cb13894167b (data)
* BIBSYS: 22832
* MusicBrainz: 042c35d3-0756-4804-b2c2-be57a683efa2
* NKC: xx0034750
* BNE: XX1604181
* KulturNav: id

 |

 |
Άποψη τοιχογραφικού διακόσμου εντός του καθεδρικού ναού του Φαράς.
Σελίδα μεταφράσεως του *Liber Institutionis Michaelis Archangelis* στην παλαιά νουβική γλώσσα, χρονολογούμενης κατά τη διάρκεια της περιόδου μεταξύ 9ου και 10ου αιώνα, η οποία ανευρέθηκε στο Κασρ Ιμπρίμ. Η ονομασία του Αρχαγγέλου Μιχαήλ εμφανίζεται αναγεγραμμένη με κόκκινης αποχρώσεως γραμματοσειρά.
Η **Εκκλησία της Νουβίας** ήταν εκκλησία ιδρυθείσα στη Νουβία, σήμερα περιοχή ευρισκόμενη μεταξύ του νοτίου τμήματος της Αιγύπτου και του βορείου τμήματος του Σουδάν. Κατά τη διάρκεια του μεγαλύτερου τμήματος της ιστορίας της, ήταν συνδεδεμένη με την Εκκλησία της Αλέξάνδρειας. Η συγκεκριμένη εκκλησία αφανίστηκε ελέω της εξάπλωσης του Ισλάμ στην ευρύτερη περιοχή.

Ιστορία
-------

Η διάδοση του Χριστιανισμού στη Νουβία χρονολογείται στον 4ο αιώνα, ωστόσο, οργανωμένη μορφή απέκτησε παρά μόνον κατά τη διάρκεια του 6ου αιώνα. Το 719, η Εκκλησία της Νουβίας τροποποίησε την πίστη της από την Ορθόδοξη Εκκλησία, γνωστής ως Μελκιτικής, προς την Ανατολίτικη Ορθόδοξη Εκκλησία, γνωστής ως Κοπτικής Ορθόδοξης Εκκλησίας.

Ο Χριστιανισμός στην ευρύτερη περιοχή της Νουβίας είχε παρουσία, συνολικά, εντός τριών βασιλείων, τα οποία ήσαν τα κάτωθι:

* στα βόρεια, το βασίλειο της Νοβατίας,
* στο μέσον, το βασίλειο της Μακουρίας,
* στα νότια, το βασίλειο της Αλοδίας.

Δείτε επίσης
------------

* Εκκλησία της Αλεξάνδρειας
* Νουβία
* Χριστιανικές τοιχογραφίες στη μεσαιωνική Νουβία
* Κριστιάν Κανουιγιέ

Παραπομπές
----------

1. ↑  (Γαλλικά) «Nubie». *Petit dictionnaire de l'Orient chrétien*. Τούρνχαουτ: Brepols. 1991, σελ. 402.
2. ↑  (Αγγλικά) Metzger, Bruce Manning (1977). *The Early Versions of the New Testament: Their Origin, Transmission, and Limitations*. Oxford University Press. ISBN 9780198261704.

Πηγές
-----

* (Γαλλικά) Cuoq, Joseph (2002) [1986]. *Islamisation de la Nubie chrétienne : VIIe – XVIe siècle*. Παρίσι: Paul Geuthner. ISBN 2705301380.
* (Αγγλικά) Mich, Katarzyna (2018). «Elements of Christian popular piety in Nubia (VI-XVI century)». *Annales Missiologici Posnanienses* **23**: 41-54. doi:10.14746/amp.2018.23.3.
* (Γαλλικά) Al-Uswani, Ibn Sulaym (1954). «Description de la Nubie». *Arabica* **1** (3): 276-288.


|  |  |
| --- | --- |
| 

|  |
| --- |
| * Πύλη:Χριστιανισμός
* Πύλη:Χριστιανοί της Ανατολής
* Πύλη:Αίγυπτος
* Πύλη:Σουδάν
 |

 |
Lego Duplo
Τα **LEGO** (ονομασία που προέρχεται από τις δανέζικες λέξεις *leg godt* που σημαίνουν "παίζω καλά") είναι δημοφιλής σειρά παιχνιδιών κατασκευής που παράγει ο Όμιλος LEGO, μια ιδιωτική εταιρεία με έδρα το Μπίλουντ της Δανίας. Η ναυαρχίδα των προϊόντων της εταιρείας «Lego», αποτελείται από πολύχρωμα συναρμολογήσιμα πλαστικά τούβλα και μια σειρά από συνοδευτικά εργαλεία, μικρές φιγούρες και διάφορα άλλα εξαρτήματα. Τα τούβλα Lego μπορούν να συναρμολογηθούν και να συνδεθούν με πολλούς τρόπους, για την κατασκευή αντικειμένων, όπως οχήματα, κτήρια, ακόμα και λειτουργικά ρομπότ. Οτιδήποτε κατασκευαστεί μπορεί στη συνέχεια να αποσυναρμολογηθεί και πάλι, και τα κομμάτια να χρησιμοποιηθούν για να δημιουργηθούν άλλα αντικείμενα.

Η LEGO ξεκίνησε την κατασκευή συναρμολογούμενων παιχνιδιών το 1949. Από τότε έως και σήμερα αναπτύχθηκε μια παγκόσμια υποκουλτούρα σχετικά με τα παιχνίδια LEGO, η οποία έχει τροφοδοτήσει τη δημιουργία ταινιών, παιχνιδιών, διαγωνισμών και έξι θεματικών πάρκων αναψυχής. Μέχρι τον Ιούλιο του 2015, είχαν παραχθεί συνολικά περίπου 600 δισεκατομμύρια κομμάτια Lego.

Παραπομπές
----------

1. ↑  «The LEGO Group history - LEGO Group - About us - LEGO.com US». *web.archive.org*. 19 Μαΐου 2020. Αρχειοθετήθηκε από το πρωτότυπο στις 19 Μαΐου 2020. Ανακτήθηκε στις 19 Ιουνίου 2023. CS1 maint: Unfit url (link)
2. ↑  «The LEGO history - The LEGO Group - About Us LEGO.com». *web.archive.org*. 5 Σεπτεμβρίου 2015. Αρχειοθετήθηκε από το πρωτότυπο στις 5 Σεπτεμβρίου 2015. Ανακτήθηκε στις 19 Ιουνίου 2023. CS1 maint: Unfit url (link)
3. ↑  «How Lego Bricks Work | HowStuffWorks». *web.archive.org*. 10 Ιανουαρίου 2021. Αρχειοθετήθηκε από το πρωτότυπο στις 10 Ιανουαρίου 2021. Ανακτήθηκε στις 19 Ιουνίου 2023. CS1 maint: Unfit url (link)
4. ↑  «The message is the medium - Intellectual Property Office blog». *web.archive.org*. 20 Αυγούστου 2022. Αρχειοθετήθηκε από το πρωτότυπο στις 20 Αυγούστου 2022. Ανακτήθηκε στις 19 Ιουνίου 2023. CS1 maint: Unfit url (link)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Lego** |

* Επίσημη ιστοσελίδα
Ο **Κώστας Καζάνας** (Θεσσαλονίκη, 1984) είναι Έλληνας προπονητής ποδοσφαίρου. Αποφοίτησε από το Τμήμα Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης με ειδικότητα Ποδόσφαιρο και είναι κάτοχος του διπλώματος UEFA Α και UEFA Elite Youth.

Γεννήθηκε στη Θεσσαλονίκη το 1984. Ως ποδοσφαιριστής αγωνίστηκε στον Παύλο Μελά (2002-2003 Δ' Εθνική), στον Αγροτικό Αστέρα (Γ' Εθνική 2003-2005), στην Ομόνοια Σίνδου (Δ' Εθνική 2005-2006), στον Αγροτικό Αστέρα (Β' Εθνική 2006-2007), στον Εθνικό Σοχού (Δ' Εθνική 2007-2008), στον Παύλο Μελά (2008-2009 Δ' Εθνική), στον ΠΑΟΔ (Δ' Εθνική 2009-2011), στον Ελευθεριακό (2011-2012), στον Παύλο Μελά (2012-2013) και στη Νίκη Μεσημερίου (2013-2014). 
Διετέλεσε προπονητής ποδοσφαίρου αναπτυξιακών ηλικιών στην ΠΑΕ Αγροτικός Αστέρας (2008-2009), στον Μαραθώνα Καλαμαριάς (2010-2011), στον Α.Ο. Παύλος Μελάς (2011-2013), στον Α.Σ. Μακεδονικός Νεάπολης (2013-2014). Διετέλεσε επίσης βοηθός προπονητή Κ12 ΠΑΟΚ (2014-2015), Προπονητής φυσικής κατάστασης Κ20 ΠΑΟΚ και Κ17 ΠΑΟΚ (2015-2016), βοηθός προπονητή Κ15 και Κ17 ΠΑΟΚ (2017-2018), προπονητής Κ17 και Κ19 του Άρη Θεσσαλονίκης (2018-2019), του Θερμαϊκού Θέρμης και της Κ17 του Άρη (2022-2023). 

Στις τιμητικές διακρίσεις περιλαμβάνονται οι τίτλοι: ΠΑΟΚ Πρωταθλητής Ελλάδος Κ17 2015-2016, ΠΑΟΚ Πρωταθλητής Ελλάδος Κ15 2016-2017 και διάκριση συμμετοχής ΠΑΟΚ στο UEFA Youth League K20.

Παραπομπές
----------

1. ↑  Κonstantinos Κazanas Trainer profile, transfermarkt.com
2. ↑  Aris Thessaloniki U19 - Club profile, Transfermarkt
3. ↑  *Α.Ο. Παύλος Μελάς Σταυρούπολης* Πορεία και Ιστορικό, έκδοση Δ. Παύλου Μελά, 2015
4. ↑  Πρωταθλήματα Υποδομής Super League
5. ↑  Konstantinos Kazanas, PAOK F.C.
6. ↑  *Α.Ο. Παύλος Μελάς Σταυρούπολης* Πορεία και Ιστορικό, έκδοση Δ. Παύλου Μελά, 2015
7. ↑  Aris FC Τμηματα Υποδομης
8. ↑  Πρωτάθλημα υποδομής Super League Κ15 2016-2017
9. ↑  Πρωτάθλημα υποδομής Super League Κ17 2015-2016
10. ↑  «Διπλό και κορυφή για την Κ17 του Άρη, www.sfina.gr, 19/01/2020». Αρχειοθετήθηκε από το πρωτότυπο στις 23 Ιουλίου 2020. Ανακτήθηκε στις 22 Ιουλίου 2020.
11. ↑  Aris Thessaloniki U19 - Club profile, Transfermarkt
12. ↑  Ανέλαβε ο Καζάνας στον Θερμαικό Θέρμης, metrosport.gr, 6/7/2022
13. ↑  Πρωταθλήματα Υποδομής Super League
14. ↑  Konstantinos Kazanas, PAOK F.C.
15. ↑  Aris FC Τμηματα Υποδομης
16. ↑  Πρωτάθλημα υποδομής Super League Κ15 2016-2017
17. ↑  Πρωτάθλημα υποδομής Super League Κ17 2015-2016
Η νήσος **Σάντα Ινές** (ισπαν. *Isla Santa Inés*, εξελλην. **Αγία Ινές**) είναι νησί της Χιλής στο Αρχιπέλαγος της Γης του Πυρός. Με έκταση 3.688 τετραγωνικά χιλιόμετρα είναι το έκτο μεγαλύτερο νησί της Χιλής. Παρά το ότι έχει έκταση μεγαλύτερη από την έκταση της Εύβοιας, η Σάντα Ινές είναι τελείως ακατοίκητη.

Η Σάντα Ινές υπάγεται διοικητικώς στην Επαρχία Μαγαγιάνες (Μαγγελάνου) και ο Πορθμός του Μαγγελάνου τη χωρίζει από τη Χερσόνησος Μπράνσγουικ της ηπειρωτικής χώρας στα βορειοανατολικά της νήσου. Είναι το τρίτο μεγαλύτερο νησί στο Αρχιπέλαγος της Γης του Πυρός, μετά τη Μεγαλόνησο της Γης του Πυρός και την Όστε. Η ακτογραμμή στην περιοχή αυτή είναι μέρος της «Προστατευόμενης Παραλιακής και Θαλάσσιας Περιοχής Φρανσίσκο Κολοάνε», ενώ το εσωτερικό της νήσου είναι μέρος του Εθνικού Πάρκου Kawésqar (πρώην «Εθνικού Καταφυγίου Αλακαλούφες»). Στα βόρεια του νησιού, ανατολικά της Χερσονήσου Μπράνσγουικ, βρίσκεται η μεγάλη Νήσος Ριέσκο με τη δική της Χερσόνησο Κόρδοβα.

Η Σάντα Ινές φιλοξενεί ένα μικρό πεδίο πάγου, το «Γκράντες Βεντισκέρος» (*Grandes Ventisqueros*). Η ακτογραμμή της παρουσιάζει μεγάλο οριζόντιο διαμελισμό, με αρκετά φιόρδ, σε ένα από τα οποία είχε κρυφθεί κατά τον Α΄ Παγκόσμιο Πόλεμο το γερμανικό ελαφρό καταδρομικό «Δρέσδη» μετά τη Ναυμαχία των Νήσων Φώκλαντ τον Δεκέμβριο του 1914.

Ο πρώτος εξερευνητής του εσωτερικού της νήσου υπήρξε ο Γάλλος ορειβάτης και συγγραφέας Μαρκ Ωζιέ (Σαιν Λου) το 1951, καθώς γράφει στο βιβλίο του *Monts Pacifique*.

Παραπομπές
----------

1. ↑  *Νέα Ελληνική Εγκυκλοπαίδεια* «Χάρη Πάτση», τόμος 1, σελ. 332
2. ↑  USGS. «P 1386-I Chile and Argentina - Wet Andes». Αρχειοθετήθηκε από το πρωτότυπο στις 17 Μαΐου 2008. Ανακτήθηκε στις 2 Φεβρουαρίου 2008.

Εξωτερικοί σύνδεσμοι
--------------------

* Η «Προστατευόμενη Παραλιακή και Θαλάσσια Περιοχή Φρανσίσκο Κολοάνε»

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315527347

 |

 |
O **Φαχίμ Ρασίντ Ναζμ** (*Faheem Rasheed Najm*, 30 Σεπτεμβρίου 1985), γνωστός ως **T-Pain**, είναι βραβευμένος με Grammy Αμερικανός ράπερ, παραγωγός, συνθέτης, τραγουδιστής καθώς και ηθοποιός και παρουσιαστής. Έγινε ευρύτερα γνωστός από το πρώτο του single με τίτλο "*I'm Sprung*".

Το πρώτο του άλμπουμ "*Rappa Ternt Sanga*" κυκλοφόρησε το 2005, ενώ το 2007 το δεύτερό του άλμπουμ με τίτλo "*Epiphany*" έφτασε στην κορυφή των αμερικάνικων charts. Μέχρι σήμερα κυκλοφόρησε τέσσερα ακόμη albums, τα "*Three Ringz*", "*Revolver*", "*Oblivion*" και "*1UP*". O T-Pain έχει κυκλοφορήσει πολλά επιτυχημένα singles όπως τα "Bartender", "Buy U A Drank", "5 O'Clock", "Up Down (Do This All Day)" και "Can't Believe It".

Έχει επιπλέον σημαντική συνεισφορά ως guest καλλιτέχνης σε επιτυχίες άλλων καλλιτεχνών, όπως τα "Low" του Flo Rida, "All I Do Is Win" του DJ Khaled, "Hey Baby (Drop It To The Floor)" του Pitbull, "Cyclone" του Baby Bash και "Out Of My Head" των Playmen.

Έχει κερδίσει έξι Grammys, ένα για το "Good Life" με τον Kanye West, ένα για το "Βlame It (On The Alcohol)" με τον Jamie Foxx και δυο για την συνεισφορά του στα "Tha Carter III" του Lil Wayne, "24K Magic" του Bruno Mars και "Coloring Book" του Chance The Rapper.

Τον Φεβρουάριο του 2019 κατέκτησε τη πρώτη θέση στον διαγωνισμό "The Masked Singer", με τον χαρακτήρα Monster.

Παραπομπές
----------

1. ↑  www.musictimes.com/articles/21666/20141224/t-pain-wikipedia-fact-fiction-stage-name-origins-real-birth-year-tallahassee-stoicville-watch.htm. Ανακτήθηκε στις 28  Ιουνίου 2021.
2. ↑  *CONOR.SI*. 157664355.
3. ↑  Ανακτήθηκε στις 4  Μαρτίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  T-Pain στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 7143591
* **Europeana**: agent/base/77563
* LCCN: no2006050291
* ISNI: 0000 0000 5555 1230
* GND: 135448263
* MusicBrainz: ce55e49a-32f4-4757-9849-bf04d06d5fcc

 |

 |
Συντεταγμένες: 35°40′59.9″N 0°38′10.3″W﻿ / ﻿35.683306°N 0.636194°W﻿ / 35.683306; -0.636194

Το **Στάδιο Αχμέντ Ζαμπάνα** (αραβικά: ملعب أحمد زبانة‎) είναι στάδιο πολλαπλών χρήσεων στο Οράν της Αλγερίας. Επί του παρόντος χρησιμοποιείται κυρίως για ποδοσφαιρικούς αγώνες. Είναι η έδρα της ΜΚ Οράν και έχει χωρητικότητα 40.000 θεατών.

Ιστορία
-------

 Παλιά εικόνα του γηπέδου
Το στάδιο χτίστηκε το 1955 στην περιοχή Ελ Χαμρί του Οράν, από τον δήμαρχο Ανρί Φουκές-Ντουπάρκ. Το στάδιο εγκαινιάστηκε στις 5 Μαΐου 1957 με χωρητικότητα 40.000 θεατών, καθιστώντας το το μεγαλύτερο στάδιο στην Αφρική εκείνη την εποχή. Μετά την ανεξαρτησία της Αλγερίας μετονομάστηκε σε *Δημοτικό Στάδιο*. Στη συνέχεια, μετονομάστηκε σε *Στάδιο 19ης 19 Ιουνίου 1965*, σε ανάμνηση του στρατιωτικού πραξικοπήματος του Αχμέντ Μπεν Μπελά, από τον Χουαρί Μπουμεντιέν που έγινε εκείνη την ημερομηνία.

Το 1992, το στάδιο μετονομάστηκε και πάλι σε *Στάδιο Αχμέντ Ζαμπάνα* από τον Αλγερινό πρόεδρο εκείνη την εποχή, Μοχάμεντ Μπουντιάφ, προς τιμήν του Αλγερινού επαναστάτη Αχμέντ Ζαμπάνα.

Τον Ιανουάριο του 2008, ανακαινίστηκε για να γίνει συμβατό με το άθλημα του ράγκμπι γιούνιον. Εξοπλίστηκε με τεχνητό χλοοτάπητα (πέμπτης γενιάς) για να αντικαταστήσει το φυσικό γρασίδι που ήταν σε κακή κατάσταση. Στη σεζόν του εγχώριου πρωταθλήματος 2016-17, η ομάδα ΜΚ Οράν συγκέντρωνε κατά μέσο όρο 12.000 θεατές ανά αγώνα.

Δείτε επίσης
------------

* Στάδιο Μιλούντ Χαντεφί

Παραπομπές
----------

1. ↑  Ανακτήθηκε στις 28  Ιουνίου 2019.
2. ↑  «Stade Ahmed Zabana».
3. ↑  Stadium profile - *mondedufoot*

Εξωτερικοί σύνδεσμοι
--------------------

* Αρχείο Σταδίου Αχμέντ Ζαμπάνα στο goalzz.com

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Αλγερία
 |

 |